کوبوچي دښته

کوبوچي دښته يا کوبوچي سارا (په چينايي ژبه: 库布齐沙漠‎، انګليسي ژبه: Kubuqi Desert‎) د چين په شمال لوېديځ کې د اوردوس حوزې دننه يوه دښته ده چې د داخلي منگوليا د اوردوس اداري سيمه گڼل کېږي. دا دښته ۱۸۶۰۰ کيلومتره پراخوالی لري او د چين اوومه لويه دښته گڼل کېږي چې د چين پلازمېنې پيکېنگ ته نژدې موقعيت لري. کوبوچي دښته د داخلي منگوليا يو له مشهورو سارايي سيمو څخه ده چې د اوښانو د سپرلۍ، شگو د ښويېدو له کبله مشهوره ده. چاپېريال پوهنه دا سيمه د چینګ کورنۍ د واکمنۍ تر وروستيو پورې يوه زرغونه واښه لرونکې سيمه وه، چې د څړځای په توگه کارېدله، خو په وروستيو پېړيو کې ډېرو جگړو، زيات طبيعي استخراج او بې کابو څړځاييتوب دا سيمه په يوې دښتې بدله کړه او نږد ۷۴۰،۰۰۰ وگړيې د لوږې سره مخ کړل. د ايليون سرچينو ډلې او د بېجينگ حکومت په ۱۹۸۸ز کال کې د سارايي کېدو د مخنيوي او د چاپېريال بيارغونې لپاره په کار پيل وکړ، چې تر ۲۰۱۷ز کال پورې د دښتې درېيمې برخې په زرغونولو بريالي شول. د برېښنا توليد لپاره لگېدلو لمريزو تختو هم د لمر د وړانگو شدت د باد سرعت راکم او سيوری يې جوړ کړ چې په دې سره خاوره تر ډېره اوبلنه پاتې شوه او د هغې په زرغونېدو کې يې مهم رول ولوباوه. اقتصادي گټې دې دښته کې د گيگاواټ په پيمانه د لمريزو تختو او بادي توربينونو په مرسته برېښنا توليدوونکې فابريکې جوړېږي. تمه ده چې له دې دښتې ۴۵۵ گيگاواټه لمريزه او بادي انرژي ترلاسه شي. سرچينې